钦定古今图书集成/明伦汇编/氏族典/第339卷 > 刘章
## 钦定古今图书集成/明伦汇编/氏族典/第339卷 > 刘章

按《宋史刘章传》，“章字文孺，衢州龙游人。绍兴十五年，
廷对擢第一，授镇江军签判。明年，迁秘书郎，兼普安、
恩平两王府教授。专以经谊文学启迪掖导，受知孝
宗自此始。秦桧当国，嗛不附己，出倅筠州。桧死，召为
司封员外郎，擢秘书少监。使金还，权工部侍郎，迁吏
部御史。论章使胥长买绢，罢提举崇道观。起知信州”，
寻除秘阁修撰，拜礼部侍郎。淳熙四年告老，以资政
殿学士致仕，卒，谥曰“靖文。”